**ข่าวพยากรณ์และเตือนภัยการระบาดศัตรูพืช !!!**

**สำนักงานเกษตรจังหวัดตราด**

**“ลดต้นทุนและปลอดภัย หากเกษตรกรใช้การจัดการศัตรูพืชแบบผสมผสาน”**

**ประจำเดือน ตุลาคม พ.ศ. 255๘ (ฉบับที่ ๔/๔)**



**โรคเหี่ยวเขียวพริก**

ในช่วงนี้ เกษตรกรมีการปลูกพริกจำนวนมากซึ่งอาจมีการระบาดของโรคเหี่ยวเขียว สำนักงานเกษตรจังหวัดตราดขอแจ้งให้เกษตรกรหมั่นสำรวจแปลงและเฝ้าระวังการระบาดของโรคเหี่ยว**เขียวพริก**

**สาเหตุ**  แบคทีเรีย *Ralstonia solanacearum*

**ลักษณะอาการ**

โรคเหี่ยวที่เกิดจากเชื้อแบคทีเรีย *Ralstonia solanacearum* หรือ “โรคเหี่ยวเขียว” ตนพริกจะแสดงอาการเหี่ยวโดยเริ่มจากใบสวนยอดสลดกอน ตอมาอาการเหี่ยวเพิ่มมากขึ้นอยางรวดเร็วโดยไมมีอาการใบเหลืองเกิดขึ้นซึ่งพืชจะแสดงอาการเหี่ยวในเวลากลางวันและฟื้นดีใหม่ในเวลากลางคืน ในที่สุดจะเหี่ยวทั้งตนภายในเวลาไมกี่วัน เมื่อนำส่วนโคนต้นที่เป็นโรคมาตัดดูตามขวางจะพบวงแหวนสีน้ำตาลบริเวณท่อน้ำท่ออาหาร และพบเมือกสีขาวขุ่นลักษณะเหนียวหนืดบริเวณรอยตัด เมื่อนำส่วนที่ตัดไปแช่น้ำจะพบกลุ่มของแบคทีเรียไหลออกมาเป็นสายยาวสีขาวขุ่นภายใน 2-5 นาที ซึ่งเป็นลักษณะเฉพาะของโรคเหี่ยวที่เกิดจากเชื้อแบคทีเรีย เชื้อสาเหตุสามารถเขาทําลายพืชไดทุกระยะการเจริญเติบโต และระบาดลุกลามไดอยางรวดเร็ว โรคนี้เป็นปัญหาสำคัญในการป้องกันกำจัด เนื่องจากเชื้อนี้สามารถพัฒนาสายพันธุ์ให้ต้านทานกับสารเคมีได้เร็ว มีพืชอาศัยหลายชนิด และยังสามารถพักตัวเกาะกินกับพืชนอกฤดูปลูกได้

|  |  |
| --- | --- |
| http://www.infonet-biovision.org/res/res/files/1658.280x185.clip.jpeg | http://upload.wikimedia.org/wikipedia/commons/1/13/Ralstonia_solanacearum_symptoms.jpg |
| ลักษณะอาการของโรคเหี่ยวเขียวพริก | |

**การแพร่ระบาด**

เชื้อแบคทีเรีย *Ralstonia solanacearum* สาเหตุของโรคเหี่ยวเขียวสามารถสะสมอยู่ในเศษซากพืชที่ติดเชื้อ ดินที่มีเชื้ออยู่แล้วและเศษวัชพืชที่เป็นพืชอาศัย จะแพร่ระบาดไปกับเครื่องมือการเกษตร มนุษย์ สัตว์เลี้ยง ลม และน้ำชลประทานหรือน้ำฝน โดยเชื้อจะเข้าทำลายทางบาดแผลหรือช่องเปิดธรรมชาติของพืช สภาพอุณหภูมิสูง (28-35 องศาเซลเซียส) และความชื้นในดินสูงจะทำให้การพัฒนาของโรคเป็นไปอย่างรวดเร็ว สภาพดินที่เป็นด่าง ขาดไนโตรเจน หรือมีความสมบูรณ์ต่ำจะทำให้พืชเป็นโรคได้ง่ายและรุนแรง

**การปองกันและกําจัด**

การปองกันและกําจัดโรคเหี่ยวที่เกิดจากเชื้อแบคทีเรีย ควรปฏิบัติตั้งแต่เริ่มแรกก่อนปลูกไปจนถึงเก็บเกี่ยว และควรใช้วิธีผสมผสานจึงจะสามารถป้องกันและควบคุมการแพร่ระบาดของโรคไม่ให้ลุกลามต่อไปได้ ซึ่งมีแนวทางการปฏิบัติ ดังนี้

1. พื้นที่ที่เคยพบว่ามีการระบาดของโรคเหี่ยว ควรปลูกพืชหมุนเวียนหรือจะไถดินตากแดดสัก 2 – 3 ครั้ง จะช่วยลดการระบาดของโรคลงได้มาก ส่วนการปล่อยดินตากแดดไว้เฉยๆ โดยไม่ไถดินนั้น ปริมาณเชื้อในดินจะลดลงน้อยมาก ยิ่งทิ้งที่ไว้แล้วมีวัชพืชปกคลุมแทบไม่ได้ช่วยลดปริมาณเชื้อในดินลงเลย

2. กำจัดวัชพืชในแปลงก่อนปลูกเป็นเวลา 3 เดือน สำหรับแปลงที่พบโรคระบาดนี้ ควรไถดินอย่างน้อย 2 ครั้ง ผึ่งให้แห้งก่อนปลูกเป็นเวลาอย่างน้อย 1 เดือน เพื่อกำจัดเชื้อสาเหตุที่อาจอาศัยอยู่ในวัชพืชและในดิน กรณีที่ปลูกพืชหมุนเวียน เช่น ข้าวโพด ข้าวฟ่าง ถั่วเหลือง ถั่วเขียว และข้าว ควรกำจัดวัชพืชในแปลงให้หมดในระหว่างการปลูกพืชหมุนเวียน

3. ในแปลงที่เคยทราบว่ามีการระบาดของโรค ควรรมดินด้วยยูเรีย+ปูนขาว อัตรา 80+800 กิโลกรัมต่อไร่ ก่อนปลูก

4. ถ้าปลูกพืชไปแล้วมีโรคระบาดต้องถอนต้นที่เป็นโรคออกจากแปลงและเผาทำลาย และไม่ควรให้น้ำแบบไหลตามร่องเพราะเชื้อสาเหตุโรคเหี่ยวนี้สามารถแพร่กระจายไปกับน้ำได้

**กลุ่มอารักขาพืช สำนักงานเกษตรจังหวัดตราด**

46 ถ. ราษฎร์นิยม ต. บางพระ อ. เมืองตราด จ. ตราด

โทร. ๐๓๙-๕๑ ๑๐๐๘ โทรสาร ๐๓๙-๕๒๓๓๘๕

http://www.trat.doae.go.th

E-mail: trat@doae.go.th